OpenLLM-France/wikimedia huggingface dataset:
# Prat de la Riba (desambiguació)

«Prat de la Riba» té aquests significats:
* Biografies:
** Enric Prat de la Riba i Sarrà (Castellterçol, 1870 - 1917), advocat i periodista, primer president de la Mancomunitat
** Esteve Prat de la Riba i Magarins (Castellterçol, 1843-98), pare d'Enric Prat de la Riba i Sarrà
* Toponímia:
** Can Prat de la Riba, masia al poble de Bigues, en el terme municipal de Bigues i Riells, a la comarca del Vallès Oriental
** Carrer de Prat de la Riba (Reus), carrer del municipi de Reus (Baix Camp)
** Casa Museu Prat de la Riba, museu de la vila de Castellterçol, a la comarca del Moianès
** Escola Prat de la Riba (Girona), edifici del municipi de Girona
** Escoles Prat de la Riba, grup escolar del municipi de Reus (Baix Camp) al carrer de Prat de la Riba cantonada amb el Passeig de Sunyer
** Estació de Prat de la Riba, estació de la L9/L10 del metro de Barcelona
** Plaça Prat de la Riba (Castellterçol), plaça a Castellterçol (Moianès)
# Província de Pursat

La província de Pursat (en Khmer, ខេតុពោសាត់) és la quarta província més extensa de Cambodja. Es troba a la part occidental del país i es troba envoltada per la província de Battambang al nord, el llac Tonlé Sap al nord-est, la província de Kampong Chhnang al sud-est, les províncies de Kampong Speu i Koh Kong al sud, i Tailàndia a l'oest. El riu Pursat secciona en dos la província, fluint d'oest a est, des de les muntanyes Cardamoms fins al llac Tonlé Sap. La província de Pursat és accessible per la carretera nacional 5, per vaixell, per tren i per carreteres secundàries. La capital, Pursat, es troba a 174 quilòmetres al nord-oest de Phnom Penh i a 106 al sud-est de la ciutat de Battambang.
La província es troba subdividida en 6 districtes:
* Bakan
* Kandieng
* Krakor
* Phnum Kravanh
* Sampov Meas
* Veal Veaeng
Pursat és una de les 9 províncies que formen part de la Reserva de la biosfera de Tonle Sap. La part oriental de la província inclou part del llac i la conca que l'envolta.

## Referències

* ↑ Gascuel, Alain; Phanarith, Mao; Rady, Niong; Dufrenoy, Frank. Total Road Atlas of Cambodia. 3a ed. Phnom Penh: Total Cambodge, 2006. (anglès)
* ↑ Tonle Sap Biosphere Reserve Environmental Information Database (anglès)

## Enllaços externs

* United Nations World Food Programme's Food Security Web Atlas of Cambodia - Provincial Food Security Profile of Pursat (anglès)
* Cambodia National and Provincial Resources Data Bank - Pursat Provincial Resources Arxivat 2008-12-05 a Wayback Machine. (anglès)
# Queer Spawn

Queer Spawn és una pel·lícula documental espanyola del 2006, dirigida per Anna Boluda en anglès, sobre la criança dels fills entre parelles del mateix sexe als Estats Units.

## Argument

La pel·lícula mostra dues parelles: uns gais de Nova York que crien un fill i unes lesbianes de Texas que crien una filla adolescent. Els espectadors observen la criança dels nens en famílies basades en la relació entre persones del mateix sexe, tenen l'oportunitat d'escoltar les declaracions dels nens. Com a resultat, els problemes de criança no difereixen significativament en famílies heterosexuals i homosexuals.

## Recepció

La pel·lícula va ser premiada pel jurat del Festival de Cinema LGBT de Varsòvia "Pryzmat" 2007 com a millor documental. També va rebre el premi del públic al millor documental al Festival Internacional de Cinema Gai i Lèsbic de Barcelona.

## Referències

* ↑ Queer Spawn, al bloc d'Anna Boluda
* ↑ Queer Spawn a cultureunplugged.com
* ↑ 'Queer Spawn', premiat pel públic del festival de cinema gai i lèsbic de Barcelona, Vilaweb, 10 d'octubre de 2006

## Enllaços externs

* Queer Spawn a Vimeo
* Queer Spawn a cinemagay.it
# Pseudoeurycea brunnata

Pseudoeurycea brunnata és una espècie d'amfibi urodel (salamandres) de la família Plethodontidae. Habita a Guatemala i Mèxic. El seu hàbitat natural són els montans humits. Està amenaçada d'extinció a causa de la destrucció del seu hàbitat.
# Pseudoeurycea cochranae

Pseudoeurycea cochranae és una espècie d'amfibi urodel (salamandres) de la família Plethodontidae. És endèmica de Mèxic.
Els seus hàbitats naturals inclouen montans humits, plantacions i jardins rurals. Està amenaçada d'extinció a causa de la destrucció del seu hàbitat.
# Pseudoeurycea firscheini

Pseudoeurycea firscheini és una espècie d'amfibi urodel (salamandres) de la família Plethodontidae. És endèmica de Mèxic.
El seu hàbitat natural són els montans humits. Està amenaçada d'extinció a causa de la destrucció del seu hàbitat.
# Pràvaia Khava

Pràvaia Khava (en rus: Правая Хава) és un poble de l'óblast de Vorónej, a Rússia, segons el cens del 2010 tenia 563 habitants.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова
# Rakítnoie

«Rakítnoie» té aquests significats:
* Rakítnoie (Primórie), localitat del krai de Primórie, a Rússia
* Rakítnoie (Bélgorod), localitat de l'óblast de Bélgorod, a Rússia
# Puigví

El Puigví és una masia de Santa Cecília de Voltregà (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil. Masia de planta rectangular coberta a dues vessants amb el carener paral·lel a la façana. L'edifici consta de tres pisos. La façana és orientada a migdia i té un cos de porxos adossat orientat a llevant. Es conserven les baranes de fusta però el terra ha estat reformat. Hi ha un mur, sostingut per grossos contraforts que tanquen la lliça de la casa, a la que s'accedeix mitjançant un portal decorat.
La casa conserva un petit oratori, avui destinat a rebost i un pujador de cavalls a l'entrada.
Està envoltada de dependències agrícoles que desmereixen l'antiga estructura. Els materials constructius són la pedra, arrebossada i algun afegitó de totxo.
L'estat de conservació és bo.

## Història

Antic mas reformat l'any 1689 per Jaume Torrent i Solà. Més tard, a l'abril de 1767 s'hi afegí el cos de porxos.
Fou el típic mas benestant amb estada per a amos i masovers i restaurat als segles XVII i XVIII. Al segle xix s'hi feren algunes ampliacions.
Actualment està regit i habitat pels masovers.

## Referències

* 1 2 3 4 5 6 7 8 «Puigví». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2017].
# Protector de l'Inversor de la Borsa de Madrid

El Protector de l'Inversor de la Borsa de Madrid és un càrrec públic creat el 19991 que té la finalitat d'assistir i protegir els inversors bursàtils. És designat pel Consell d'Administració de la Borsa de Madrid i dura tres anys.
Les funcions d'aquest càrrec són: informar i atendre les queixes i reclamacions dels inversors i remitir al Consell d'Administració els informes, recomanacions, propostes, iniciatves i suggeriments pensats en benefici dels inversors. Els informes del Protector són de tres tipus: informació a l'inversor; mercat bursàtil; i ordres.
El 1997 va atendre més de 26.000 consultes.

## Funcionament

Les sol·licituds enviades al Protector de l'Inversor es fan per escrit. Les consultes d'informació es poden fer per telèfon, fax o Internet. Totes les actuacions del Protector són gratuïtes.

## Referències

* 1 2 3 4 Pérez de Lama, Ernesto (dir.). Manual del Estado Español 1999. Madrid: LAMA, 1998, p. 215. ISBN 84-930048-0-4.
# Quintanabureba

Quintanabureba és un municipi de la província de Burgos a la comunitat autònoma de Castella i Lleó. Forma part de la comarca de La Bureba.

## Demografia

Evolució demogràfica :
| 1991 | 1996 | 2001 | 2004 |
| 45 | 38 | 46 | 39 |
# Qatar Total Open 2014

El Torneig de Doha 2014, també anomenat Qatar Total Open 2014, és un esdeveniment tennístic disputat sobre pista dura que pertany als Premier 5 Tournaments de la WTA. La dotzena edició es va celebrar entre el 10 i el 16 de febrer del 2014, al International Tennis and Squash Complex de Doha, Qatar.
La tennista romanesa Simona Halep va guanyar el títol més important de la seva carrera i també va guanyar la seva setena final consecutiva. La parella formada per la taiwanesa Hsieh Su-wei i la xinesa Peng Shuai van aconseguir els punts necessaris per passar al capdavant del rànquing de dobles amb la primera posició per la xinesa i la segona per la taiwanesa.

## Quadre individual femení

| 3a ronda | 3a ronda | 3a ronda | 3a ronda | 3a ronda | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | N. Li | 6² | 6 | 4 |
| Q | P. Cetkovská | 7 | 2 | 6 | Q | P. Cetkovská | 1 | 0 |
| | K. Zakopalová | 2 | 3 | | 6 | A. Kerber | 6 | 6 |
| 6 | A. Kerber | 6 | 6 | | | | | | 6 | A. Kerber | 6 | 7 |
| 3 | P. Kvitová | 7 | 5 | 6 | | | | | 5 | J. Janković | 1 | 6⁶ |
| | L. Šafářová | 6² | 7 | 2 | 3 | P. Kvitová | 1 | 3 | | | | |
| WC | A. Kleibànova | 1 | 2 | | 5 | J. Janković | 6 | 6 | | | | |
| 5 | J. Janković | 6 | 6 | | | | | | | | | | 6 | A. Kerber | 2 | 3 |
| 7 | S. Halep | 6 | 6 | | | | | | | | | | 7 | S. Halep | 6 | 6 |
| | A. Beck | 4 | 1 | | 7 | S. Halep | 6 | 6 | | | | |
| | M. Niculescu | 6 | 5 | 1 | 4 | S. Errani | 2 | 0 | | | | |
| 4 | S. Errani | 2 | 7 | 6 | | | | | 7 | S. Halep | 7 | 6 |
| | Y. Wickmayer | 1 | 6 | 6 | | | | | 2 | A. Radwańska | 5 | 2 |
| | J. Čepelová | 6 | 2 | 0 | | Y. Wickmayer | 2 | 1 | | | | |
| Q | M. Lučić-Baroni | 4 | 1 | r | 2 | A. Radwańska | 6 | 6 |
| 2 | A. Radwańska | 6 | 0 | | | | | |

## Quadre dobles femenins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Sara Errani Roberta Vinci | 4 | 6 | [15] |
| WC | Jelena Janković Alissa Kleibànova | 6 | 2 | [13] | 1 | Sara Errani Roberta Vinci | 2 | 6 | [7] |
| 3 | Květa Peschke Katarina Srebotnik | 7 | 6 | | 3 | Květa Peschke Katarina Srebotnik | 6 | 3 | [10] |
| | Al·la Kudriàvtseva Anastassia Rodionova | 5 | 2 | | | | | | | 3 | Květa Peschke Katarina Srebotnik | 4 | 0 |
| 7 | Anastassia Pavliutxénkova Nàdia Petrova | 4 | 6 | [14] | | | | | | 2 | Hsieh Su-wei Peng Shuai | 6 | 6 |
| 4 | Cara Black Sania Mirza | 6 | 4 | [12] | 7 | Anastassia Pavliutxénkova Nàdia Petrova | 3 | 2 | |
| | Monica Niculescu Klára Zakopalová | 1 | 1 | | 2 | Hsieh Su-wei Peng Shuai | 6 | 6 | |
| 2 | Hsieh Su-wei Peng Shuai | 6 | 6 | | | | | | |

## Enllaços externs

* Web oficial Arxivat 2013-10-23 a Wayback Machine. (anglès)
* Quadre individual femení PDF
* Quadre dobles femenins PDF
Doha :
2001
2002
2003
2004
2005
2006
2007
2008
2011
2012
2013
2014
2015
2016
2017
2018
2019
2020
2021
2022
2023
2024 :
WTA Tour 2014
< 2013
2015 > :
WTA Finals, Singapur  · WTA Tournament of Champions, Sofia :
# Ram Nath Kovind

Ram Nath Kovind (Paraunkh, 1 d'octubre de 1945) és un advocat i polític indi. Ha sigut el president de l'Índia entre 2017 i 2022.
Va ser elegit 14è president de l'Índia el 17 de juliol de 2017 amb el 65,65% dels vots davant el seu rival, Meira Kumar. La seva successora és Droupadi Murmu.

## Referències

* ↑ «CIDOB». [Consulta: 10 juliol 2021].
# Ram Baran Yadav

Ram Baran Yadav (Sapahi, Districte de Dhanusa, 1948, però per error a la seva partida de naixement consta nascut el 1947) és un polític del Nepal, de l'ètnia terai o madhesh, que fou escollit primer president del país, el 21 de juliol del 2008.
Va néixer en el si d'una família humil d'ètnia terai del sud del país a Sapahi, al districte de Dhanusha a les planes dels Terai al Nepal, fill de Dhan Yadav i de Ram Rati Yadav. Va estudiar al seu districte i després a Katmandú. Va anar a Calcuta per estudiar medicina i va entrar al Calcutta Medical College on es va graduar i va fer les pràctiques. Després va obtenir un postgrau de medicina del Post Graduate Institute of Medical Education and Research de Chandigarh (Índia). Un temps després va esdevenir metge personal del destacat polític nepalès Bishweshwar Prasad Koirala, que el va introduir en política.
Va participar activament després que el seu amic B. P. Koirala fou destituït pel rei Mahendra que va assolir poders absoluts (1960), i es va afiliar al Partit del Congrés del Nepal, del que aviat fou nomenat secretari general per la seva participació en el reforçament de l'organització, i va esdevenir conseller del germà de B.P. Koirala, Girija Prasad Koirala. En aquestos anys va exercir com a metge a la regió Terai.
A les eleccions del 1991 va concórrer al districte de Dhanusha i fou escollit membre de la cambra de representants. Fou després dues vegades ministre de Salut, al primer govern del Congrés (1991-1994) i al govern del 1998-1999 i al primer també ministre d'estat. A les darreres eleccions a l'assemblea constituent fou escollit altre cop per Dhanusha amb 10.393 vots. Tot i ser d'ètnia madheshi s'oposa als desitjos del seu poble d'obtenir autonomia i dret a la lliure determinació.
A l'elecció presidencial al Parlament del 21 de juliol del 2008 va representar a l'Aliança Democràtica del Nepal formada pel partit del Congrés, el Partit Comunista del Nepal (Unificat-Marxista-Leninista), i el Madheshi Janadhikar Forum, i va derrotar el candidat del Partit Comunista del Nepal (Maoista) (majoritari, però sense arribar a la majoria absoluta) Ram Raja Prasad Singh. Yadav va obtenir 308 vots contra 282 del seu rival. Al darrer moment va aconseguir el suport de tres petits partits comunistes: el Partit Comunista del Nepal (Unitat), el Partit dels Treballadors i Camperols del Nepal, i el Rashtriya Jana Morcha, que amb 11 vots van decantar l'elecció. El nombre total de vots fou de 590 (els diputats eren 594).

## Referències

* ↑ «Bhandari elegida presidenta del Nepal, la primera dona a ocupar el càrrec». La Vanguardia, 28-10-2015 [Consulta: 31 octubre 2015].
* ↑ «La Constituyente elige a Ram Baran Yadav como primer presidente de la República de Nepal». Europa Press [Katmandú], 21-07-2008 [Consulta: 3 novembre 2015].
# Portada/efemèride setembre 24

David Fernàndez
« 23 de setembre · 24 de setembre · 25 de setembre »
# Oració de Pau

L'Oració de Pau és el primer manuscrit del còdex Jung (Còdex I) de la biblioteca de Nag Hammadi, i està escrit sobre la portada.

## Contingut

Presenta una súplica gnòstica distintiva, diferent de les oracions canòniques també atribuïdes a Pau. Els erudits l'han considerat com un escrit Valentinià I. Al manuscrit li falten aproximadament dues línies al principi.

## Text

| « | ... tu llum, ¡dona'm la teva pietat! Redemptor meu, salva'm, perquè sóc teu: el que ha sorgit de tu. ¡Ets la meva ment; porta'm! ¡Ets la meva casa de tresors; obre-la per mi! ¡Ets la meva plenitud; condueix-me a tu! Ets el meu descans; dona'm allò perfecte, inabastable! T'invoco, el que ets i que eres, en el nom sobre tot nom, per Yeshua HaMashiaj, el Senyor de senyors, el Rei dels segles; dona'm els teus dons - no te'n penediràs- a través del Fill de l'home, l'Esperit, el Paràclit de la veritat. Dona'm l'autoritat quan te la demani; dona'm salut pel meu cos quan te la demani pels Evangelistes, i salva la meva eterna ànima lluminosa i el meu esperit. I el primogènit del Plèroma de la gràcia - ¡revela'l a la meva ment! Concedeix-me el que cap ull d'àngel ha vist, ni cap orella de governant ha escoltat, i el que no ha entrat en cor humà, i que arribar a ser angelical i modelat a imatge del Déu psíquic, quan fou format en el principi, doncs tinc fe i esperança. I posa sobre mi el teu Estimat, l'Escollit, i la Grandesa venturosa, el Primogènit, el Primer existent, i el meravellós Misteri de la teva casa; perquè teu és el poder i la glòria i la lloança i la grandesa per sempre. Amén. Oració del Rab Shaul. Shalom. Mashiaj sigueu beneit. | » |

## Enllaços externs

* Escrits Cristians Primitius (anglès)
* Biblioteca copte del Nag Hammadi Arxivat 2007-09-24 a Wayback Machine. (anglès) (francès)
* Els evangelis Gnòstics (anglès)
# Perillo

Santa Locaia de Perillo és una parròquia i localitat del municipi gallec d'Oleiros, a la província de la Corunya.
Es troba a la zona sud-oest del municipi i limita al nord amb la ria de la Corunya, a l'est amb la parròquia de Liáns, al sud amb el municipi de Culleredo i a l'oest amb el municipi de la Corunya.
Tenia l'any 2015 una població de 8.143 habitants agrupats en 3 entitats de població: Bastiagueiro, Perillo i Santa Cristina.

## Santa Cristina

Santa Cristina es troba a la costa est de la ria de la Corunya, a l'oest de Bastiagueiro i al nord de Perillo. La platja de Santa Cristina, molt visitada pels surfistes, és la més llarga del municipi d'Oleiros. Al voltant del seu passeig marítim es concentren la major part dels locals d'hostaleria.

## Referències

* ↑ Instituto Galego de Estatística
# Jef Lowagie

Joseph "Jef" Lowagie (Bredene, 1 de novembre de 1903 - Brussel·les, 18 de desembre de 1985) va ser un ciclista belga que va córrer durant els anys 30 del segle xx. El 1936 va prendre part en els Jocs Olímpics de Berlín, i malgrat que l'equip belga quedà tercer a la prova de ruta per equips, ell es quedà sense premi, ja que sols els tres primers classificats de cada país tenien dret a medalla.
Ja havia participat vuit anys abans als Jocs Olímpics d'Amsterdam.

## Palmarès

* 1933
** Campió de Bèlgica en ruta amateur

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Pàmfila

Pàmfila (grec antic: Παμφίλη, llatí: Pamphĭla) fou una historiadora grega que va viure al temps de Neró. Segons la Suda era natural d'Epidaure, però Foci diu que era egípcia de naixement o descendència; potser va néixer a Epidaure d'una família procedent d'Egipte.
En una obra diu que va viure durant trenta anys al costat del seu marit, de qui no es va separar un moment, i que aquest va col·laborar en el seu llibre decisivament. El nom del seu marit és dubtós. La Suda diu que era filla de Sotèrides i esposa de Socràtides, però en un altre passatge la fa esposa de Sotèrides. Foci parla de Sotèrides sense indicar si era el pare o el marit.

## Obres

La seva obra principal, Comentaris històrics, és esmentada per diversos noms: ὑπομνήματα, o ὑπομνήματα ἱστορικά, o, συμμίκτων ἱστορικω̂ν ὑπομνημάτων λόγοι. Foci diu que donava informació de molts punts d'història i literatura, i que l'havia escrit a partir d'allò que havia après del seu marit i de les coses que coneixia escoltant les persones que freqüentaven casa seva, i que tenien fama i renom per la seva cultura. Ella personalment va recollir de les seves lectures allò que li semblava digne de menció i ho posà per escrit. El seu llibre va ser usat per Aulus Gel·li i Diògenes Laerci, i el primer en va extreure les dades de naixement d'Hel·lànic, Heròdot, i Tucídides.
Foci diu que estava dividit en vuit llibres però la Suda diu que eren trenta-tres, el que probablement és correcte, ja que Gel·li esmenta el llibre 29è i Laerci el 32è. Suides dona també els títols d'altres obres seves:
* Un Epítom de Ctèsies, en tres llibres.
* Epítoms d'històries ἐπιτομαὶ ἱστοριω̂ν τε καὶ ἑτερω̂ν βιβλίων
* Περὶ ἀμφισβητήσεων (Sobre les controvèrsies)
* Περὶ ἀφροδισίων (Sobre els plaers amorosos)
Diògenes Laerci recull una endevinalla, extreta dels Comentaris que diu: "Un és el pare, dotze els fills, i cada un d'ells té trenta filles que tenen forma diferent. Unes són blanques i altres negres, i encara que són immortals, totes moren". Es refereix a l'any.

## Referències

* ↑ En grec la paraula "dia" és femenina, i per això es parla de trenta filles.
* ↑ Wolf, J. Ch.. Prosistas griegas: testimonios y fragmentos. Oviedo: KRK Ediciones, 2011, p. 169-173. ISBN 9788483673386.
Viccionari
# Oració juxtaposada

Les oracions juxtaposades són aquelles que estan unides per signes de puntuació. La relació entre elles pot ser de total independència o una es pot subordinar en sentit a l'altra, és el parlant qui restitueix el significat del signe de puntuació (usualment una coma o els dos punts). Donat aquest marge per a la subjectivitat, en sintaxi es prefereix analitzar les dues frases com a independents, marcant simplement el nexe gràfic que fa que formin una oració composta i no dues oracions separades (com quan hi ha un punt i seguit). A vegades l'elecció entre un signe o un altre respon a qüestions d'estil i no semàntiques.
Ex.:

## Referències

* ↑ «Aprofundiment». [Consulta: 10 octubre 2020].
* ↑ «propjuxt». [Consulta: 10 octubre 2020].
# Opsaridium splendens

Opsaridium splendens és una espècie de peix cipriniforme de la família dels ciprínids.

## Morfologia

Els mascles poden assolir els 15,2 cm de longitud total.

## Distribució geogràfica

Es troba a Burundi.

## Referències

* ↑ Peters W. (C. H.) 1854. Mittheilung über die Süsswasserfische von Mossambique. Monatsb. Akad. Wiss. Berlin 1853. 783.
* ↑ BioLib (anglès)
* 1 2 FishBase (anglès)
* ↑ Taverne, L. i L. de Vos 1997 Ostéologie et morphologie d'un bariliiné nouveau du Bassin de la Malagarasi (systéme du Lac Tanganyika): Opsaridium splendens sp. n. (Teleostei, Cyprinidae). J. Afr. Zool 111(4):282-300.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Opsaridium tweddleorum

Opsaridium tweddleorum és una espècie de peix cipriniforme de la família dels ciprínids.

## Morfologia

Els mascles poden assolir els 10,9 cm de longitud total.

## Distribució geogràfica

Es troba al llac Malawi i al curs inferior del riu Zambezi.

## Referències

* ↑ Peters W. (C. H.) 1854. Mittheilung über die Süsswasserfische von Mossambique. Monatsb. Akad. Wiss. Berlin 1853. 783.
* ↑ BioLib (anglès)
* 1 2 FishBase (anglès)
* ↑ Skelton, P.H. 1996 A review of Opsaridium zambezense (Pisces: Cyprinidae) from southern Africa with description of a new species from Malawi. Ichthyol. Explor. Freshwat. 7(1):59-84.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Oscaecilia

Oscaecilia és un gènere d'amfibis gimnofions de la família Caeciliidae que conté les següents espècies.

## Taxonomia

* Oscaecilia bassleri (Dunn, 1942)
* Oscaecilia elongata (Dunn, 1942)
* Oscaecilia equatorialis Taylor, 1973
* Oscaecilia hypereumeces Taylor, 1968
* Oscaecilia koepckeorum Wake, 1984
* Oscaecilia ochrocephala (Cope, 1866)
* Oscaecilia osae Lahanas et Savage, 1992
* Oscaecilia polyzona (Fischer in Peters, 1880)
* Oscaecilia zweifeli Taylor, 1968
# Ossínovka (Bélgorod)

* Per a altres significats, vegeu «Ossinovka».
Ossínovka - Осиновка (rus) - és un poble de l'óblast de Bélgorod, a Rússia. El 2010 tenia 72 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].